Hei, denne artikkelen er over ett år gammel og kan inneholde utdatert informasjon

Det tilsvarer nesten hele befolkningsveksten i fjor, som var 37 300. Folketallet i Norge 1. januar var 5 295 619.

Innvandrere utgjør nå 14,1 prosent av befolkningen, og barna deres, norskfødte med innvandrerforeldre, utgjorde 3,2 prosent, melder Statistisk sentralbyrå mandag.

Blant de vel 916 000 personene i Norge med innvandrerbakgrunn har 47 prosent (431 200) bakgrunn fra land i Asia og Afrika. Denne gruppen utgjorde 407.500 personer til samme tid i fjor.

Syrere er nå den femte største innvandrergruppen i Norge. Til sammen er det registrert 27 400 innvandrere fra Syria, en økning på rundt 7000 personer siden i fjor.

Polakker utgjør fremdeles den største gruppen innvandrere i Norge med 98 200 personer, som er 1000 flere enn i fjor. Den nest største gruppen er innvandrere fra Litauen, med 38 400. Deretter kommer svenskene som ved inngangen til 2018 talte 35 800 personer. Den fjerde største gruppen består av somaliere, og teller 28 800 personer. Barna til disse ulike nasjonalitetene kommer i tillegg.

Oslo hadde 168 700 innvandrere og 54 100 norskfødte med innvandrerforeldre ved inngangen til 2018. Til sammen utgjør disse 33,1 prosent av hovedstadens folketall.

(NTB)